CELEX: 32020R0145
Language: bg
Date: 2020-02-03 00:00:00
Title: Регламент за изпълнение (ЕС) 2020/145 на Комисията от 3 февруари 2020 година за изменение на Регламент за изпълнение (ЕС) № 433/2012 за определяне на подробни правила за прилагането на Регламент (ЕС) № 1236/2010 на Европейския парламент и на Съвета по отношение на предаването на доклади и информация на Комисията за риболова в североизточните части на Атлантическия океан

4.2.2020   
               
               
                  BG
               
               
                  Официален вестник на Европейския съюз
               
               
                  L 31/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/145 НА КОМИСИЯТА
         от 3 февруари 2020 година
         за изменение на Регламент за изпълнение (ЕС) № 433/2012 за определяне на подробни правила за прилагането на Регламент (ЕС) № 1236/2010 на Европейския парламент и на Съвета по отношение на предаването на доклади и информация на Комисията за риболова в североизточните части на Атлантическия океан
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1236/2010 на Европейския парламент и на Съвета от 15 декември 2010 г. за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан, и за отмяна на Регламент (ЕО) № 2791/1999 на Съвета (1), и по-специално членове 9 и 11 от него,
         като има предвид, че:
         
                     (1)
                  
                  
                     С Регламент (ЕС) № 1236/2010 се определят някои специфични мерки за контрол, осигуряващи наблюдение на извършваните от Съюза риболовни дейности в зоната на компетентност на Комисията за риболова в североизточните части на Атлантическия океан (NEAFC). Подробните правила за прилагането на Регламент (ЕС) № 1236/2010 са определени в Регламент за изпълнение (ЕС) № 433/2012 на Комисията (2).
                  
               
                     (2)
                  
                  
                     В съответствие с член 12, параграф 2 от Регламент (ЕС) № 1236/2010 държавите членки са длъжни да гарантират, че докладите и информацията, предавани на секретариата на NEAFC, са съобразени с форматите за обмен на данни и системите за съобщаване на данни, определени съгласно член 16 от Регламент за изпълнение (ЕС) № 433/2012.
                  
               
                     (3)
                  
                  
                     На годишното заседание на NEAFC през 2018 г. беше договорено въвеждането на нова електронна система за докладване, основана на стандарта UN/FLUX (3), посредством която да се извършва обмен на данни между договарящите страни и секретариата на NEAFC. Съгласно решение на NEAFC Европейският съюз ще бъде първата договаряща страна, която ще прилага тази нова система. След като Европейската комисия уведоми секретариата на NEAFC, че е готова да започне прилагането на новата система за докладване и след като NEAFC, от своя страна, се увери, че техническата подготовка за използване на стандарта UN/FLUX е завършена, NEAFC определя датата, на която новият стандарт започва да се прилага по отношение на обмена на данни. Новата система за докладване ще се използва първо между ЕС и секретариата на NEAFC, като прилагането ѝ от останалите договарящи страни трябва да започне в рамките на не повече от две години след нейното влизане в сила.
                  
               
                     (4)
                  
                  
                     За прилагането на новата електронна система за докладване трябва да се извърши подготвителна работа на равнището на Комисията и на държавите членки. С цел да се избегнат неоправдани забавяния в прилагането на тази система е необходимо да се определи срокът, в който съответните държави членки следва да са в състояние да въведат новите формати за обмен на данни и системи за съобщаване на данни.
                  
               
                     (5)
                  
                  
                     Комисията ще съобщи на държавите членки датата, на която ще започне периодът на прилагане на новата електронна система за докладване, след като NEAFC вземе съответното решение.
                  
               
                     (6)
                  
                  
                     Поради това е необходимо Регламент за изпълнение (ЕС) № 433/2012 да бъде изменен.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета по рибарство и аквакултури,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 16 от Регламент за изпълнение (ЕС) № 433/2012 се заменя със следното:
            
               
                  „Член 16
                  Съобщаване на секретариата на NEAFC
                  
                     1.   Форматите за обмен на данни и системите за съобщаване на данни, посочени в член 12, параграф 2 от Регламент (ЕС) № 1236/2010, които са предназначени за предаване на доклади и информация на секретариата на NEAFC, трябва да продължат да отговарят на правилата, определени в приложение X към настоящия регламент, до датата, посочена в параграф 3; съответните кодове, използвани при обмена на съобщения със секретариата на NEAFC, са установени в приложение XI.
                  
                  
                     2.   В срок до 1 ноември 2020 г. държавите членки извършват цялата необходима техническа подготовка, която позволява използването на следните формати за обмен на данни и системи за съобщаване на данни за предаване на докладите и информацията на секретариата на NEAFC:
                     
                                 а)
                              
                              
                                 форматът, използван за обмен на данни от риболовни дневници, от предварителни уведомления, от декларации за трансбордиране и от декларации за разтоварване, трябва да е Domain XML Schema Definition за риболовната дейност, базиран на стандарта UN/FLUX P1000-3. Обменът на данни трябва да е съобразен с приетия от NEAFC документ за изпълнение FLUX по отношение на риболовните дейности;
                              
                           
                                 б)
                              
                              
                                 форматът, използван за докладване на данни от системата за наблюдение на кораби, трябва да е Domain XML Schema Definition за местоположението на кораба, базиран на стандарта UN/FLUX P1000-7. Обменът на данни трябва да е съобразен с приетия от NEAFC документ за изпълнение FLUX по отношение на местоположението на корабите.
                              
                           
                  
                     3.   Посочените в параграф 2 формати за обмен на данни и системи за съобщаване на данни се използват от държавите членки от датата, обявена от Комисията след съответното решение на NEAFC. Обменът на данни трябва да е съобразен с приетите от NEAFC документи за изпълнение FLUX.
                  
                  
                     4.   Чрез дерогация от параграфи 1 и 3 държавите членки могат да използват формàта за обмен на данни, посочен в параграф 2, буква б), за да докладват данни от системата за наблюдение на кораби от датата на влизане в сила на настоящия регламент. Държавите членки уведомяват Комисията за датата, от която ще се използва новият формат за обмен на данни.“
                  
               
            
         
         
            Член 2
            Настоящият регламент влиза в сила на седмия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 348, 31.12.2010 г., стр. 17.
         
            (2)  Регламент за изпълнение (ЕС) № 433/2012 на Комисията от 23 май 2012 г. за определяне на подробни правила за прилагането на Регламент (ЕС) № 1236/2010 на Европейския парламент и на Съвета за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан (ОВ L 136, 25.5.2012 г., стр. 41).
         
            (3)  Доклад относно 37-ото годишно заседание на NEAFC (13—16 ноември 2018 г.), точка 12.7.